Gică Popescu, despre problemele fiului său. "Suferă atât de mult"
- Emma Cristescu
- 7 martie 2024, 08:25
Președintele Farului, Gică Popescu, a declarat că fiul său a avut o perioadă grea și că s-a chinuit foarte mult. El a spus că tânărul suferă când se accidentează și când nu poate juca fotbal.
Președintele Farului, Gică Popescu, a explicat de ce fiul său, Nicolas, a jucat numai 256 de minute în acest sezon. Mijlocașul Farului a bifat per total doar 256 de minute, în campionat (77 de minute în patru partide) și în Cupa României (179 minute/3 partide).
Gică Popescu, despre problemele fiului său
Gică Popescu a spus că fiul său a trecut printr-o perioadă foarte dificilă și că a avut probleme de sănătate. El a mai declarat că acesta refuză să vorbească atunci când se accidentează.
"Mi-aş dori să joace mai mult, să prindă mai multe minute, dar a avut şi o perioadă în care a crescut foarte mult. Îl dureau muşchii, îl dureau articulaţiile. Toate îl dureau. A avut o perioadă grea, s-a chinuit mult. Ceea ce mă bucură este că iubeşte atât de mult fotbalul, atât de mult (n.r. - oftează)....
Suferă atât de mult când nu joacă. Avem o problemă, eu şi mama lui: când se accidentează, se închide în el, nu mai vorbeşte, este nervos. A avut o perioadă când a suferit foarte mult din cauza acestei creşteri bruşte", a povestit acesta în cadrul podcastului "SportCast cu Sile".
Nu i-a pus nicio pilă
Președintele Farul Constanța a mai spus că fiul său este foarte talentat și că nu i-a pus nicio pilă. Acesta a declarat că Nicolas este mai bun decât el și că a înțeles că nu trebuie să se folosească de numele familiei sale.
"Are un talent uriaş. E mult mai talentat ca mine. Dar avem o regulă. Acolo nu este nepotul lui Gică (n.r. -Hagi) şi băiatul preşedintelui, este Nicolas Popescu! Eu nu mă bag", a mai spus acesta.
Gică Popescu are mare încredere în fiul său
Fostul internațional crede însă că Nicolas "va juca în curând şi o va face foarte bine. Eu nu vorbesc gratuit. Este mai talentat decât mine, dar nu are robusteţea mea".